На основу члана 3. став 1. и члана 5. став 1. Уредбе о средствима за подстицање програма или недостајућег дела средстава за финансирање програма од јавног интереса које

реализују удружења (,,Сл. гласник РС", бр. 8/12) и члана III став 3. решења IV-00-06-2-105/3/2014 од 9.10.2014. године Већа градске општине Младеновац, Kомисијa за безбедности саобраћаја на путевима доноси се

УПУТСТВО

О УСЛОВИМА ЗА ПОДНОШЕЊЕ ПРИЈАВА И КРИТЕРИЈУМИМА ЗА ДОДЕЛУ

СРЕДСТАВА ЗА ФИНАНСИРАЊЕ ПРОЈЕКАТА УДРУЖЕЊА КОЈИ СУ УСМЕРЕНИ

КА УНАПРЕЂЕЊУ БЕЗБЕДНОСТИ САОБРАЋАЈА НА ПУТЕВИМА НА ПОДРУЧЈУ

ГРАДСКЕ ОПШТИНЕ МЛАДЕНОВАЦ, А У СКЛАДУ СА ЗАКОНОМ О БЕЗБЕДНОСТИ

САОБРАЋАЈА И ПРОГРАМОМУНАПРЕЂЕЊАБЕЗБЕДНОСТИ САОБРАЋАЈА НА ПУТЕВИМА НА ПОДРУЧЈУ ГРАДСКЕ ОПШТИНЕ МЛАДЕНОВАЦ ЗА 2015. ГОДИНУ

 Овим упутством ближе се уређују услови, критеријуми и поступак доделе средстава Удружењима са седиштем на територији града Београда, за пројекте у области унапређења

безбедности саобраћаја на путевима на подручју градске општине Младеновац.

Додела средстава Удружењима за пројекте врши се путем јавног конкурса.

**1. ЦИЉЕВИ КОНКУРСА**

 Општи циљ финансирања пројекта Удружења из области безбедности саобраћаја je унапређењe безбедности саобраћаја на путевима на подручју градске општине Младеновац

 Посебни циљеви финансирања пројеката су:

 1. Подизање свести грађана ГО Младеновац о проблему безбедности саобраћаја у Младеновцу, који је већи од републичког просека, и потребе да се промене ставови и навике у понашању у саобраћају.

 2. Повећање знања деце и возача о безбедном понашању у саобраћају, односно постизање промене њиховог понашања у саобраћају.

 3. Реализација конкретних мера које доприносе безбедности угрожених група у саобраћају и са циљем спречавања саобраћајних незгода.

 **У обзир ће се узети пројекти који доприносе реализацији горе наведених посебних циљева из области безбедности саобраћаја, а који циљеви су утврђени у (и у свему према) Програму за унапређење безбедност саобраћаја на путевима на подручју градске општине Младеновац** (у даљем тексту: Програм).

 У циљу постизања промене у наведеним областима, Програм предвиђа следеће групе активности:

 1. Кампања паметне улице, усмерена ка целокупном становништву ГО Младеновац са циљем подизања свести и информисања о великом проблему безбедности у саобраћају у Младеновцу и потреби промене ставова и понашања у саобраћају како би сви грађани били безбеднији на улици;

 2 Едукативне активности усмерене ка деци, које подстичу промене понашања од детињства и услед којих се граде генерације опрезнијих учесника у саобраћају; Едукативне активности усмерене ка старијим учесницима саобраћаја, усмерене најпре на покушај промене негативних навика у вожњи које су потенцијална опасност за све учеснике у саобраћају, нарочито на небезбедним тачкама у ГО Младеновац;

 3. Конкретне активности реализације безбедносних стандарда на терену на местима која су процењена за небезбедна, којима се упозоравају и приморавају учесници у саобраћају да се пажљиво понашају, и унапређује безбедност рањивих учесника у саобраћају.

 ПРОГРАМ ПРЕДСТАВЉА САСТАВНИ ДЕО ТЕКСТА ЈАВНОГ ПОЗИВА.

 Пројекат којим конкурише Удружење би се у целости реализовао у сарадњи са Комисијом која је носилац активности (технички организатор и задужена за инплементацију самог Програма) и партнерима наведеним у Програму, обзиром **да би реализација пројеката Удружења била саставни део активности предвиђених Програмом.**

**2. ПРАВО НА ПОДНОШЕЊЕ ПРИЈАВА**

 Подносиоци пријаве морају да буду Удружења регистрована у Агенцији за привредне

регистре са седиштем на територији града Београда у сагласности са Законом о удружењима (''Сл. гласник РС'', бр. 51/09) и која, сагласно одредбама свог оснивачког акта и статута, остварују циљеве у области едукације и/или саобраћаја, док партнери у пројекту могу бити сва правна лица.

Подносиоци пријаве, за сваки од наведених посебних циљева (коме одговара по једна од активности предвиђених Програмом), могу поднети највише једну пријаву тј. подносиоци пријаве могу поднети и више од једне пријаве, али за различите посебне циљеве из области безбедности саобраћаја, који су наведени и у Јавном позиву и у овом Упутству.

**3. ПОТРЕБНА ДОКУМЕНТАЦИЈА ЗА ПОДНОШЕЊЕ ПРИЈАВА:**

 Подносиоци пријаве достављају следећу документацију:

 - пријавни формулар у електронској и штампаној верзији - потписан и оверен печатом удружења са предлогом буџета пројекта који је саставни део пријавног формулара (у штампаној верзији - потписан и оверен печатом удружења);

 - фотокопију Статута удружења;

 - потписане и печатиране протоколе о сарадњи са свим партнерима на пројекту (уколико постоје);

 - позитивне референце (уколико их има, на пример: писма препоруке и писма подршке)

 Комисија задржава право да поред наведених затражи и друга документа и доказе битне за одлучивање о поднетој пријави, као и да тражи објашњење и умањења у предложеном буџету по појединим ставкама.

 Напомена: Уколико подносилац пријаве не поднесе конкурсом утврђену документацију

(осим позитивних референци, потписаних и печатираних протокола о сарадњи са свим партнерима на пројекту које подноси уколико има), пријава ће бити одбачена као непотпуна.

**4. УСЛОВИ ЗА ПОДНОШЕЊЕ ПРИЈАВА**

 Подносилац пријаве мора да испуњава следеће услове:

 - да је директно одговоран за припрему и управљање пројектом, а не да делује као посредник;

 - да су измирени сви доспели порези, доприноси и друге јавне дажбине у складу са прописима Републике Србије (изјава подносиоца пријаве под пуном моралном, материјалном и кривичном одговорношћу);

 - да се против удружења или одговорних лица у удружењу не воде поступци пред надлежним судовима (изјава подносиоца пријаве под пуном моралном, материјалном и кривичном одговорношћу);

 - да подносилац пријаве није добио средства од другог донатора у укупном траженом износу (или недостајућа средства) за предлог Пројекта којим конкурише и да ће Даваоца средстава обавестити о свим додатним финансирањима од стране било ког донатора(изјава подносиоца пријаве под пуном моралном, материјалном и кривичном одговорношћу)***.***

**5. РАСПОДЕЛА ФИНАНСИЈСКИХ СРЕДСТАВА**

 Средства су обезбеђена Одлуком о буџету градске општине Младеновац за 2015. годину ("Сл. лист града Београда", бр. 101/14 и 13/15), раздео III - Веће градске општине, Програм 0701 - Путна инфраструктура, Програмска активност 07011001 Пројекат 1: Унапређење безбедности саобраћаја на путевима на подручју ГО Младеновац за 2014. годину, функција 980 - Образовање неклсификовано на другом месту, економска класификација 481 - Дотације невладиним организацијама (481 991 - Дотације осталим непрофитним институцијама).

 Укупна висина средстава за финансирање пројеката Удружења износи 1.850.000,00 РСД, и то по појединачним циљевима из области безбедности саобраћаја:

 1. Подизање свести грађана ГО Младеновац о проблему безбедности саобраћаја у Младеновцу, који је већи од републичког просека, и потребе да се промене ставови и навике у понашању у саобраћају - износ од 500.000,00 РСД

 2. Повећање знања деце и возача о безбедном понашању у саобраћају, односно постизање промене њиховог понашања у саобраћају - износ од 850.000,00 РСД и

 3. Реализација конкретних мера које доприносе безбедности угрожених група у саобраћају и са циљем спречавања саобраћајних незгода - износ од 500.000,00 РСД

 што су уједно и максималани износи за финансирање пројекта Удружења по појединачним областима.

 Удружење на јавном конкурсу може да конкурише за укупно утврђену вредност пројекта или за недостајући део средстава уз обавезну изјаву да нису добили средства од другог донатора у укупном траженом износу за пројекат или део недостајућих средстава за који конкуришу**.**

Додељена средства се могу трошити искључиво наменски и у складу са изабраним пројектом.

 Динамика плаћања је 30 % од укупно одобреног буџета након потписивања Уговора са Даваоцем средстава, а преосталих 70 % након реализације пројекта и достављања коначног Извештаја o реализованим активностима, као и прихватања истог од стране Комисије.

 Након реализације пројекта (крајњи рок 30. јун 2015. године) и преноса преосталих 70% од укупно одобреног буџета на реализатора, реализатор је у обавези да до 10. јула 2015. године, измири сва заостала дуговања у вези са реализацијом пројекта (предвиђена буџетом одобреног пројекта).

 Такође, након реализације пројекта реализатор је у обавези да достави, поред већ наведеног коначног и детаљног Извештаја о рализацији активности, и финансијски Извештај о утрошеним целокупним средствима (са пратећом документацијом) и да оправда сва утрошена средства (најкасније до 10. јула 2015. године).

**6. КРИТЕРИЈУМИ ЗА ДОДЕЛУ ФИНАНСИЈСКИХ СРЕДСТАВА**

 Комисија ће приликом разматрања потпуних и благовремених пријава, за доделу финансијских средстава, посебно вредновати следеће критеријуме за избор пројеката:

 - Усклађеност пројекта са циљевима из тачке 1. "Циљеви конкурса" и активностима предвиђеним Програмом за унапређење безбедности саобраћаја на путевима на подручју ГО Младеновац

 - Квалитет пројекта (изводљивост, могућност развијања пројекта и његова одрживост,

обим остваривања циљева утврђених Програмом приликом реализације пројектних активности и др.);

 - Претходне активности и искуство удружења **у области едукације и/или унапређења безбедности саобраћај**а (доказује се достављањем реализованих пројеката, писама препоруке и подршке и др);

 - Економичност буџета пројекта, усклађеност буџета са планираним активностима (Комисија може тражити објашњења у вези са буџетом и умањења по појединим ставкама. Стога је у интересу подносиоца пријаве да направи реалан и економски оправдан буџет).

 - Сарадња са другим субјектима у реализацији пројекта;

**7. ТРОШКОВИ КОЈИ СЕ ФИНАНСИРАЈУ ИЗ ДОБИЈЕНИХ СРЕДСТАВА**

 Додељеним средствима могу се финансирати само оправдани трошкови, односно реални трошкови.

 Трошкови се морају евидентирати на рачунима који гласе на корисника средстава и

који су предвиђени буџетом пројекта.

 **Неприхватљиви трошкови** предлога пројекта су:

 - трошкови активности на припреми предлога пројеката;

 - трошкови који се не односе на период имплементације пројекта;

 - заостали дугови и камате;

 - трошкови набавке опреме која није неопходна за реализацију пројектних активности;

 - куповина канцеларијског намештаја;

 - трошкови адаптације објеката;

 - трошкови који се већ финансирају из других извора;

 - трошкови освежења;

 - плаћање истих лица по различитом основу у оквиру реализације једног пројекта.

 Једно лице може обављати више различитих функција и активности (нпр. менаџер пројекта и тренер на пројекту), али не може бити плаћено из буџета пројекта по оба основа, већ само по једном.

**8. НАЧИН ДОСТАВЉАЊА ПРИЈАВА**

 Пријаве се морају предати на пријавном формулару који се заједно са овим Упутством и Програмом за унапређење безбедности саобраћаја на путевима на подручју градске општине Младеновац налази на званичном сајту градске општине Младеновац: www.mladenovac.rs.

 Руком писане пријаве се неће прихватати.

 У пријави прецизно и детаљно опишите предлог пројекта којим конкуришете - детаљно опишите садржину планираних активности (које су по типу едукативне активности: основне школе - едукација ђака и родитеља; едукација активних учесника у саобраћају - мотористи, возачи, возачи у руралним срединама (месне заједнице); едукација рањивих група - пешаци, бициклисти; јавни скупови за младе (промоција превенције безбедности саобраћаја); кампања на друштвеним мрежама; стручна израда едукативног материјала (брошуре, флајери) и др.).

 \*планиране активности морају у потпуности бити усклађене са Програмом за унапређења безбедност саобраћаја на путевима на подручју ГО Младеновац тј. одговарајућом групом активности предвиђеном Програмом (сваком посебном циљу из области унапређења безбедности саобраћаја одговара одређена група активности предвиђених Програмом).

 Коверат треба да садржи пријавни формулар (1 оригинал, 1 фотокопија и у електронској верзији на USB/CD -у) са пратећом документацијом.

 Пријава са пратећом документацијом се подноси лично (искључиво на Писарници градске општине Младеновац, Јанка Катића бр. 6, где ће подносилац пријаве добити доказ о пријему) или препоручено поштом са повратницом.

 У оба случаја, у запечаћеној коверти на којој мора да пише:

 **На предњој страни:**

 ГРАДСКА ОПШТИНА МЛАДЕНОВАЦ,

 Комисија за безбедност саобраћаја на путевима,

 ул. Јанка Катића бр. 6, Младеновац,

 "Конкурс за финансирање пројеката Удружења који су усмерени ка унапређењу безбедности саобраћаја на путевима на подручју градске општине Младеновац"

 НЕ ОТВАРАТИ

 **На задњој страни:**

 Назив и адреса подносиоца пријаве.

 Пријаве послате на други начин (нпр. факсом или и - мејлом) или достављене на друге адресе, неће се разматрати.

 Крајњи рок за достављање пријаве је 15 дана од дана објављивања Јавног позива у "Службеном гласнику Републике Србије".

 Свака пријава која доспе након крајњег рока, без обзира на начин достављања, неће

се разматрати и неотворена коверта биће враћена подносиоцу пријаве.

 Све додатне информације се могу добити у градској општини Младеновац позивом на телефонски број 011/8241-624 или путем е-мејла: gsundic@mladenovac.rs и sstojkovic@mladenovac.rs.

**9. ОДЛУКА О ДОДЕЛИ СРЕДСТАВА**

 За оцену свих пристиглих предлога пројеката биће задужена Комисија.

 Комисија ће извршити проверу испуњености услова за учешће на конкурсу, обавиће

стручни преглед и вредновати предложене пројекте, у складу са условима и критеријумима конкурса.

 Ради потпунијег сагледавања квалитета предлога пројеката, Комисија може тражити

појашњења предлога пројекта и обавити интервју са подносиоцем пројекта, као и предложити удружењу измену предлога пројекта и буџета пројекта.

 Комисија ће листу пројеката који ће бити финансирани утврдити у прописаном року

који не може бити дужи од 7дана, од дана истека рока за подношење пријава.

 Након спроведеног поступка и доношења Одлуке о избору пројеката, закључиће се уговори кoјима ће се регулисати међусобна права и обавезе.

 Крајњи рок за реализацију је 30. јун 2015. године.

**10. ОБАВЕЗЕ КОРИСНИКА СРЕДСТАВА**

 Средства која се одобре за реализацију пројекта јесу наменска средства и могу да се

користе искључиво за реализацију конкретног пројекта.

 Све активности се морају спровести на територији градске општине Младеновац.

 Међусобна права и обавезе између даваоца средстава (Градске општине Младеновац) и

корисника средстава (подносилац пријаве) биће регулисана уговором. Корисник средстава је дужан да надлежном органу, у сваком моменту, омогући контролу реализације пројекта и увид

у сву потребну документацију.